**Наредба за изменение и допълнение на**

**Наредба № 11 от 2002 г. за международен автомобилен**

**превоз на пътници и товари**

(обн., ДВ, бр. 108 от 2002 г.; изм., бр. 83 и 85 от 2005 г., бр. 26,

46 и 95 от 2006 г., бр. 36 от 2007 г., бр. 73 от 2008 г., бр. 92 от 2011 г.,

бр. 69 и 85 от 2012 г., доп., бр. 41 от 2014 г.)

**§ 1.** В чл. 2, ал. 2 се отменя.

**§ 2.** В чл. 6 се правят следните изменения и допълнения:

1. В ал. 7:

а) в т. 2 думите „допълнителни заверени“ се заменят с „увеличаване на броя на заверените“;

б) в т. 3, б. „а“ се изменя така:

„а) в 10-дневен срок от заверяването на годишния финансов отчет за последния отчетен период от регистриран одитор;”.

2. В ал. 8, т. 4 се отменя.

3. В ал. 11 накрая на второто изречение се добавя: „за всеки получен и/или заявен за издаване лиценз.“

4. Създава се ал. 12:

„(12) Лицензиращият орган изисква представянето на удостоверение за липсата на задължения по чл. 87, ал. 6 от Данъчно-осигурителния процесуален кодекс само, когато по служебен път установи, че лицето по чл. 2, ал. 1 има публични задължения.“

**§ 3.** В чл. 6а се правят следните изменения:

1. В ал. 2 думите „физически или юридически лица“ се заменят с „еднолични търговци или търговски дружества“.
2. Алинея 3 се отменя.

**§ 4.** В чл. 8 се правят следните изменения:

1. Алинея 1 се изменя така:

„(1) За издаване на лиценз на Общността и на заверени копия към него лицето по чл. 2, ал. 1 подава заявление по образец (приложение № 6) до министъра на транспорта, информационните технологии и съобщенията чрез Изпълнителна агенция „Автомобилна администрация“, към което прилага:

1. документи за финансова стабилност по чл. 6, ал. 8;

2. свидетелство за съдимост на ръководителя на транспортната дейност;

3. копие на удостоверението за професионална компетентност на ръководителя на транспортната дейност – представя се, когато удостоверението не е издадено от Изпълнителна агенция „Автомобилна администрация“, а от компетентен орган на друга държава – членка на Европейския съюз;

4. свидетелство за регистрация и договор за наем или лизинг за моторните превозни средства (в случай че не са негова собственост), с които превозвачът ще извършва дейността – представя се сканирано копие на документите на електронен носител;

5. списък с данни за моторните превозни средства на разположение на превозвача по образец приложение № 6а на електронен носител.“

2. В ал. 2 след думата „бъде“ се добавя „подадено лично, чрез упълномощен представител или по пощата до седалището на Изпълнителна агенция „Автомобилна администрация“ – гр. София, ул. „Ген. Й. В. Гурко“ № 5 или във всеки областен отдел на агенцията в областните градове, или да бъде“.

3. Създават се ал. 3 – 5:

„(3) В 10-дневен срок от датата на подаване на заявлението по ал. 1 служители на Изпълнителна агенция „Автомобилна администрация“ извършват проверка за съответствие с изискването за установяване съгласно чл. 5 от Регламент (ЕО) № 1071/2009 и съставят протокол (приложение № 6б). Протоколът съдържа заключение за съответствие или несъответствие с изискването за установяване и се съставя в два еднообразни екземпляра – един за лицето по чл. 2, ал. 1 и един за Изпълнителна агенция „Автомобилна администрация“.

(4) В срока по ал. 3 ръководителят на регионалното звено на Изпълнителна агенция „Автомобилна администрация“ изпраща документите по ал. 1 заедно с екземпляр от съставения протокол (приложение № 6б) до изпълнителния директор на агенцията.

 (5) При непълнота и/или нередовност на представените документи по ал. 1 или когато представените документи не удостоверяват съответствието с някое от изискванията по чл. 3, изпълнителният директор на Изпълнителна агенция „Автомобилна администрация“ уведомява заявителя и определя 14-дневен срок за отстраняването им. Срокът по чл. 9, ал. 1 спира да тече до датата на отстраняване на непълнотата и/или нередовността, или на несъответствието.“

**§ 5.** В чл. 9 се правят следните изменения и допълнения:

1. В ал. 1 думите „или отказва издаването на“ се заличават и думите „на заверените“ се заменят със „заверени“.

2. Алинея 2 се изменя така:

„(2) Моторните превозни средства, с които превозвачът извършва дейността (на разположение на превозвача) се вписват в регистъра по чл. 6, ал. 1 от Закона за автомобилните превози. Едно и също моторно превозно средство може да бъде вписано в регистъра само към един лиценз на Общността или лиценз за извършване на обществен превоз на пътници или товари на територията на Република България. Моторните превозни средства се вписват в регистъра:

1. въз основа на заявлението по чл. 8, ал. 1 – при издаване на лиценз на Общността;

2. въз основа на заявление за увеличаване на броя на заверените копия на лиценза на Общността (приложение № 11в);

3. въз основа на заявление при замяна на едно превозно средство с друго, без да се променя броя на копията на лиценза на Общността (приложение № 11б).“

3. Алинея 3 се изменя така:

„(3) Броят на заверените копия на лиценза на Общността се определя от броя на моторните превозни средства с българска регистрация, които са на разположение на превозвача и за които той е доказал финансова стабилност по чл. 6, и съответства на броя на превозните средства, вписани в регистъра по чл. 6, ал. 1 от Закона за автомобилните превози към лиценза на превозвача. Моторните превозни средства се отписват от регистъра:

1. с фактически действия на лицензиращия орган:

а) по заявление на превозвача (приложение № 11б);

б) при отпадане на обстоятелствата по чл. 8, ал. 1, т. 4;

2. с писмена заповед на изпълнителния директор на Изпълнителна агенция „Автомобилна администрация“ или оправомощено от него длъжностно лице:

а) при прекратяване на правата, произтичащи от лиценза на Общността;

б) при намаляване на броя на заверените копия на лиценза на Общността, издадени на превозвач, чрез отнемането им.“

4. В ал. 4 след думите „в 30-дневен срок“ се добавя „освен в случаите по чл. 10, ал. 2 от Закона за автомобилните превози“, а думите „писмено да уведоми „Изпълнителна агенция „Автомобилна администрация“ се заменят с „да подаде заявление (приложение № 11б)“.

5. В ал. 5:

а) накрая се добавя „и документите по чл. 8, ал. 1, т. 4 и 5“;

б) създават се изречение второ и трето: „Заявлението за увеличаване на броя на заверените копия на лиценза на Общността се разглежда в сроковете и при прилагане на процедурата по чл. 8, ал. 3 – 5. Министърът на транспорта, информационните технологии и съобщенията издава заявените заверени копия на лиценза на Общността в 30-дневен срок от подаване на заявлението за това.“

6. В ал. 8 след думата „бъдат“ се добавя „подадени лично, чрез упълномощен представител или по пощата до седалището на Изпълнителна агенция „Автомобилна администрация“ – гр. София, ул. „Ген. Й. В. Гурко“ № 5 или във всеки областен отделна агенцията в областните градове, или да бъдат“.

**§ 6.** В чл. 10 се правят следните изменения и допълнения:

1. В ал. 1:

а) числото „5“ се заменя с „10“;

б) създава се изречение второ: „Заверените копия на лиценза на Общността се издават за срока на лиценза.“

2. В ал. 3 след думата „Общността“ се добавя „и на заверените копия на лиценза“ и думата „пет“ се заменя с „десет“.

3. Алинея 4 се изменя така:

„(4) Заявлението по ал. 3 се подава по един от начините по чл. 9, ал. 8 и се разглежда по реда на чл. 8.“

**§ 7.** В чл. 11 текстът до края след думата „когато“ се заменя с „непълнотата и/или нередовността, или несъответствията с изискванията по чл. 3 не са отстранени в срока, определен за това“.

**§ 8.** В чл. 13, т. 1 накрая се добавя „(приложение № 6в)“.

**§ 9.** В чл. 14 се правят следните изменения:

1. Алинея 1 се отменя.

2. Алинея 2 се изменя така:

„(2) Правата, произтичащи от лиценза на Общността, се прекратяват на основанията по чл. 11 от Закона за автомобилните превози.“

**§ 10.** В чл. 15 думите „се мотивира и подлежи“ се заменят с „и отписването съгласно чл. 9, ал. 3, т. 2 от регистъра по чл. 6, ал. 1 от Закона за автомобилните превози се мотивират и подлежат“.

**§ 11.** Приложение № 3 към чл. 6, ал. 8 се изменя така:

**§ 12.** Приложение № 6 към чл. 8, ал. 1 се изменя така:

**§ 13.** Създава се приложение № 6а към чл. 8, ал. 1, т. 5:

**§ 14.** Създава се приложение № 6б към чл. 8, ал. 3:

**§ 15.** Създава се приложение № 6в към чл. 13, т. 1:

**§ 16.** Приложение № 8 към чл. 8, т. 9 се отменя.

**§ 17.** Приложение № 9а към чл. 6а, ал. 3 се отменя.

**§ 18.** Приложение № 11б към чл. 9, ал. 4 се изменя така:

**§ 19.** Приложение № 11в към чл. 9, ал. 5 се изменя така:

**§ 20.** Приложение № 11г към чл. 9, ал. 6 се изменя така:

**§ 21.** Приложение № 11д към чл. 10, ал. 3 се изменя така:

**§ 22.** Приложение № 23а към чл. 52а, ал. 1 се изменя така:

**§ 23.** Приложение № 23б към чл. 52а, ал. 2 се изменя така:

**§ 24.** Приложение № 26 към чл. 45а, ал. 1 се изменя така:

**§ 25.** Приложение № 27 към чл. 45б, ал. 1, т. 1 се изменя така:

**ЗАКЛЮЧИТЕЛНА РАЗПОРЕДБА**

**§ 26.** Наредбата влиза в сила от деня на обнародването й в „Държавен вестник”.

**Ивайло Московски**

*Министър на транспорта,*

*информационните технологии и съобщенията*